နေ့ပြော နောက်ကြည့်၊ ညဉ့်ပြော အောက်ကြည့်

နေ့ပြော နောက်ကြည့်၊ ညဉ့်ပြော အောက်ကြည့် သည် မြန်မာဆိုရိုးစကား ဖြစ်သည်။

အဓိပ္ပာယ်

နေ့ပြော နောက်ကြည့်၊ ညဉ့်ပြော အောက်ကြည့် ဆိုသည်မှာ တိတ်တဆိတ် စကားပြောဆို တိုင်ပင်ဆွေးနွေးရာတွင် နေ့အချိန်၌ မိမိတို့၏ နောက်ဘက်တွင် မည်သူမျှ ရှိမနေကြောင်း သတိပြုသင့်ပြီး ညအချိန်၌ မိမိတို့၏ အောက်ဘက်တွင် မည်သူမျှ ရှိမနေကြောင်း သတိပြုသင့်သည်ဟု ဆိုလိုသည်။ အဘယ်ကြောင့်ဆိုသော် အခြားသူများက ချောင်းမြောင်းနားထောင်နေနိုင်သောကြောင့်ဖြစ်သည်။ ဤဆိုရိုးစကားသည် လုံခြုံရေးနှင့် သတိဝီရိယရှိရန် အရေးကြီးကြောင်းကို သွန်သင်သည်။

ကိုးကားချက်များ

   “နေ့ပြော နောက်ကြည့်၊ ညဉ့်ပြော အောက်ကြည့် ဆိုသည့်အတိုင်း … နောက်သို့ပြန်၍ လှည့်ကြည့်မိပါမူ နံရံပေါက်၌ တောက်ပငြိမ်သက်စွာ ချောင်းမြောင်း၍ ကြည့်ရှုနေသော မျက်လုံးကလေးနှစ်လုံးကို…၊” [၁၂၈၈] ရွှေဓားဗိုလ်။ ၂၁၄။
   “နေ့ပြော နောက်ကြည့်၊ ညဉ့်ပြော အောက်ကြည့်ဆိုတဲ့ စကားလို ခင်တို့နှစ်ယောက် စကားပြောတုန်းက တတိုင်းမွှေးရုံအောက်ကို ငုံ့မကြည့် လိုက်မိတာ မှားတာပဲနော်။” [၁၃၁၃] စာဆို၊ ဒု။ ၈၆၃။

ကိုးကား

Category:မြန်မာဆိုရိုးစကားများ